ঋণ নিয়ে এ বার পাল্টা আক্রমণের মুখে প্রধানমন্ত্রী নরেন্দ্র মোদী। শনিবার একটি অনুষ্ঠানে প্রধানমন্ত্রী অভিযোগ করেছিলেন, ইউপিএ সরকারের আমলে নিয়ম-কানুন না-মেনে ঢালাও ঋণ দেওয়ার ফলে ব্যাঙ্কগুলিকে লোকসানের ধাক্কা সামলাতে হিমশিম খেতে হচ্ছে। সেই সরকারের অর্থমন্ত্রী পি চিদম্বরম রবিবার টুইটে মোদীকে চ্যালেঞ্জ ছুড়ে বলেছেন— ‘‘এনডিএ আমলে কাদের কাদের বড়সড় ঋণ দেওয়া হয়েছে, এবং সেগুলির কতগুলি অনাদায়ী হয়ে গিয়েছে, মোদী তা একটু বিষদে জানাবেন?’’